stanford-oval/wikipedia huggingface dataset:
Möksyn tuulivoimapuisto
Historiaa > Suunnittelu

Yhtiössä Ilmatar Windpower Oyj oli heti alussa ajateltu toteuttaa Louhukankaan ja Möksyn alueiden YVA-selostus yhteismenettelynä. Ilmoitus siitä saapui Etelä-Pohjanmaan ELY-keskukseen elokuussa 2013. Yhteisalue ulottui tuolloin Alajärven ja Kyyjärven kuntien alueille, joiden kokonaispinta-ala oli Louhun osalta 1 200 hehtaaria ja Möksyn osalta myös 1 200 hehtaaria. Tavoitteena oli sijoittaa 23 tuulivoimalaa Louhun alueelle ja 17 tuulivoimalaa Möksyn alueelle. Toteuttamisvaihtoehtoina oli yhteinen alue, kaksi erillistä aluetta, vain toinen alueista tai ei ollenkaan tuulivoimapuistoalueita. Louhun ja Myksyn alueiden välimatka oli 3–4 kilometriä ja niitä erotti Soinin Lehdonperän alueet. Alueen tuulisuus on 6,3 metriä sekunnissa noin 100 metrin korkeudella maasta. Lakeaharjun säätutkan kantaman reuna sijaitsi voimala-alueella. Ohjelmasta annettiin joulukuussa 2013 yhteysviranomaisen lausunto.
Tämän jälkeen laadittiin YVA- menettelyn mukainen selostus, joka annettiin ELY-keskukselle maaliskuussa 2014. Sekin oli laadittu kummallekin tuulipuistolle yhteisenä. Voimaloiden suurin määrä oli selostuksessa 42 tuulivoimalaitosta, koska Möksyn alueelle kaavailtiin nyt 19 tuulivoimalaa. Tähän yhteysviranomainen antoi lausuntonsa heinäkuussa 2014. Siinä mainittiin, että tarvittava maakuntavaihekaava olisi nähtävillä syksyn 2014 ja että maakuntavaltuusto päättää sen vahvistamisesta loppuvuonna 2014. Menettelyssä luettiin myös kuusi mielipidettä, jotka oli allekirjoittanut yli 100 ihmistä. Niissä kaikissa ehdotettiin voimaloiden lukumäärien vähentämistä tai siirtämistä kauemmaksi asutuksesta.
Alajärven kaupunginvaltuusto hyväksyi Louhukankaan tuulivoima-alueen osayleiskaavan tammikuussa 2016. Siitä kuitenkin valitettiin Vaasan hallinto-oikeuteen vedoten puutteellisiin selvityksiin ja virheelliseen aluerajaukseen, mutta oikeus hylkäsi kesäkuussa 2016 tämän valituksen. Vaasan hallinto-oikeuden päätöksestä valitettiin Korkeimpaan hallinto-oikeuteen. Siellä päätettiin kesäkuussa 2017 jättää hallinto-oikeuden päätökset voimaan lukuun ottamatta oikeuden tutkimatta jättämispäätöksiä soinilaisten maanomistajien taholta ja joitakin tuulivoimaloiden sijoitteluongelmia. Muitakin valituksia esitettiin ja ehkä tärkeimpänä aivan lopuksi tyytymättömyys rakennustarkastajan kaavasta poikkeavan luvan antaminen tuulivoimaloiden koon kasvattamiselle. Esimerkiksi kaavassa esitettyjä tuulivoimaloiden kapasiteetin ja tuuliturbiinin halkaisijan kokoa haluttiin kasvattaa ylittämättä kuitenkaan 220 metrin enimmäiskorkeutta. Korkein hallinto-oikeus tutki asiaa ja totesi valituksen hylätyksi. Oikeuden saamien tietojen mukaan voimaloiden tehoksi ilmoitettiin 6,0 megawattia. Toteutuneet voimalat ovat Möksyssä olleet 6.0 megawattia .
Historiaa > Rakentaminen

Tuulivoimapuistossa on ollut voimassa oleva rakennuslupa huhtikuussa 2021. Vielä elokuussa 2021, jolloin tuulipuiston omistuspohja laajeni, oli yhtiö hankkimassa sekä Louhukankaalle että Möksyyn Vestasin V162-6.0MW-voimaloita . Tuulipuiston rakennustyöt oli tarkoitus aloittaa lokakuussa 2021. Tuulivoimapuisto valmistui samaan aikaan Louhukankaan tuulipuiston kanssa joulukuussa 2023.
Historiaa > Omistuspohja

Tuulipuiston suunnittelua ja rakentamista varten perustettiin Ilmatar Alajärvi-Möksy Oy, joka oli Ilmatar Energy Oy:n tytäryhtiö. Elokuussa 2021 osti Kansai Electric Power Company 49 % yhtiön osakkeista. Ilmattarelle jäi 51 % enemmistöosuus. Samaan aikaan Ilmatar kuitenkin ilmoitti, että se jää tuulivoimapuiston omistajaksi puiston koko elinkaareksi. Tuulivoimapuiston tuottamalle energialle on hankittu pitkäaikainen ostaja niin kutsutun PPA-sopimuksen avulla.
Historiaa > Jatko

Tuulivoimapuiston valmistumisen yhteydessä yhtiö ilmoitti laajentavansa sitä niin kutsutuksi hybridipuistoksi, jossa sähköä tuotettaisiin sekä tuulivoimalla että aurinkovoimalla. Aurinkovoimapuiston kapasiteetiksi kaavailtiin 50 MWp (eli piikkimegawattia). Tuotannon ja kysynnän vaihteluiden tasaamiseen olisi hankittava 25MW/50MW-akkuvarasto. Laajennus valmistuisi vuonna 2026 ja siihen on saatu EU/RRF-tukirahaa 19,5 miljoonaa euroa.
Huomioita

1 2  Koska Louhun ja Möksyn tuulipuistoja rakennettiin yhtä aikaa, voitiin niiden tiedot yhdistää lehdistötiedotteissa ja antaa kuvan varsin suuresta hankkeesta. Tämän vuoksi mistään lähteestä ei löydy erikseen tietoa kummankaan tuulipuiston arvioiduista vuosituotannoista. Tiedossa on vain vuosituotannon yhteisarvio 587 gigawattituntia. Tämä arvo on tässä artikkelissa paremman tiedon puuttuessa jaettu tuulivoimapuistojen kapasiteettien suhteissa. Tällöin on päädytty arvioon 207,55 gigawattituntia. Tämä on perusteltua myös siksi, että kummassakin käytetään samantyyppisiä tuulivoimaloita. Tämä tulisi korvata tarkemmalla tiedolla, kunhan siihen löytyy lähteitä.
↑  Koska tuulivoimapuistoihin Louhukangas ja Möksy oltiin alkuun ajateltu 4MW-luokan tuulivoimaloita, on viime hetken muutos EnChange-luokan tuulivoimaloihin jäänyt vähälle huomiolle. Niistä Vestas V162-6.0MW on vuonna 2023 poistuvaa mallia ja Vestas V162-6.2MW tuotannossa olevaa mallia. Ilmoitettujen kapasiteettiarvojen valossa vaikuttaa siltä, että niitä molempia on hankittu rakenteilla olleisiin tuulipuistoihin. Suoria lähteitä asian varmistamiseksi ei vielä ole julkaistu (tammikuun 2024 tilanne), mutta kun ne julkaistaan, voidaan tämä huomio poistaa.
Mubadala World Tennis Championship

| Mubadala World Tennis Championship> Tiedot |
| --- | --- |
Sijainti:  Abu Dhabi  Yhdistyneet arabiemiraatit
Kilpailupaikka:  Abu Dhabi International Tennis Complex
Kenttätyyppi:  Kova
Palkintorahaa:  250 000 $
Virallinen sivusto
World Tennis Championship (sponsorin mukaan Mubadala World Tennis Championship) on tenniksen näytösturnaus, jossa pelataan ainoastaan kaksinpelejä. Turnaus on järjestetty vuoden 2009 tammikuusta lähtien aina vuosittain.
Historia

Ensimmäisen turnauksen, jonka nimi sponsorin mukaan oli Capitala World Tennis Championship, järjestämisestä ilmoitettiin marraskuussa 2008. Kolmipäiväisessä tapahtumassa pelaa kuusi maailman huippupelaajaa, joista voittaja saa palkintorahaa 250 000 Yhdysvaltain dollaria.
Turnauksessa pelataan ottelu myös kolmannesta sijasta.
Loppuottelut

| Vuosi | Voittaja | Toinen | Tulos |
| --- | --- | --- | --- |
| 2009 (tammikuu)  |  Andy Murray |  Rafael Nadal | 6–4, 5–7, 6–3 |
| 2010 (tammikuu)  |  Rafael Nadal |  Robin Söderling | 7–6(3), 7–5 |
| 2011 (tammikuu)  |  Rafael Nadal |  Roger Federer | 7–6(4), 7–6(3) |
| 2011 (joulukuu)  |  Novak Đoković |  David Ferrer | 6–2, 6–1 |
| 2012 (joulukuu)  |  Novak Đoković |  Nicolás Almagro | 6–7(4), 6–3, 6–4 |
| 2013 (joulukuu) |  Novak Đoković |  David Ferrer | 7–5, 6–2 |
| 2015 (tammikuu) |  Andy Murray |  Novak Đoković | luovutus |
| 2016 (tammikuu) |  Rafael Nadal |  Milos Raonic | 7–6(2), 6–3 |
| 2016 (joulukuu) |  Rafael Nadal |  David Goffin | 6–4, 7–6(5) |
2017 (joulukuu):
Aiheesta muualla

Virallinen sivusto (Arkistoitu – Internet Archive)
National Rifle Association of America

| National Rifle Association of America |
| --- | --- |
 NRA:n pääkonttori Fairfaxin piirikunnassa, Virginiassa.
Perustettu:  1871
Perustaja:  William Conant Church George Wood Wingate
Tyyppi:  Yleishyödyllinen yhteisö
Päämaja:   Fairfax, Virginia
Toiminta-alue:  Yhdysvallat
Jäsenet:  6 miljoonaa (2018)
Puheenjohtaja:  Oliver North
Aiheesta muualla
Sivusto
Infobox OKNimi-testi OK: 
National Rifle Association of America eli NRA (suom. Kansallinen kivääriyhdistys) on yhdysvaltalainen vuonna 1871 perustettu ampumaharrastajien etujärjestö. 
Yhdysvaltojen sisällissodan pohjoisvaltioiden puolella taistelleet veteraanit eversti William Church ja kenraali George Wingate perustivat National Rifle Associationin 17. marraskuuta 1871 New Yorkissa.
Sittemmin NRA on muuttunut vaikutusvaltaiseksi kansalais- ja lobbausjärjestöksi, joka on tullut tunnetuksi amerikkalaisten perustuslaillisen aseenkanto-oikeuden voimakkaasta puolustamisesta.
NRA:n tunnettuja jäseniä ovat muun muassa vuoden 2008 presidentinvaalien ehdokas John McCain ja hänen varapresidenttiehdokkaansa Sarah Palinkenen mukaan? sekä Yhdysvaltain presidentit Ulysses S. Grant, Theodore Roosevelt,William Howard Taft, Dwight D. Eisenhower, John F. Kennedy, Richard Nixon, Ronald Reagan, George H. W. Bush ja Donald Trump. Bush erosi NRA:sta vuonna 1995 Grant toimi myös yhdistyksen puheenjohtajana vuosina 1883–1884.
Kitaristi Ted Nugent on saanut julkisuutta NRA:n puolestapuhujana. NRA:n puheenjohtajana toimineista kansainvälisesti tunnetuimpia oli edesmennyt elokuvanäyttelijä Charlton Heston.
NRA omistaa hotelliketjuja, huoltoasemaketjuja, pikaruokalaketjuja sekä lukuisien muiden liikeyrityksien osakkeita. NRA:n jäseniä on yli viisi miljoonaa, ja se on noin 500 ihmisen kokopäiväinen työnantaja. NRA on ollut perustamisestaan lähtien yhdysvaltalaisen politiikan merkittävä taustavaikuttaja.
Poliittisen toiminnan komitea

NRA:n poliittisessa toiminnassa merkittävä taho on NRA Political Victory Fund (NRA-PVF). Se luokittelee poliittisia päättäjiä ja ehdokkaita sen mukaan, mitä he ovat äänestäneet virassa ollessaan, lausuneet julkisesti ja vastanneet NRA:n lähettämään kyselylomakkeeseen. NRA-PVF arvioi ehdokkaat heidän koko äänestyshistoriansa mukaan, ja antaa arvosanat, joista A on korkein ja F on matalin. A-luokitus tarkoittaa sitä, että luokituksen saanut poliitikko kannattaa NRA:n mukaan Yhdysvaltain perustuslain toista lisäystä, joka antaa ihmisille oikeuden kantaa asetta, ja metsästystä.
NRA kannattaa poliittisia ehdokkaita heidän luokituksensa mukaan. Vuoden 2008 vaaleissa NRA laittoi miljoonia dollareita tukemiensa ehdokkaiden vaalikampanjoihin, kampanjakuluihin ja ruohonjuuritason ohjelmiin.
Aiheesta muualla

Wikimedia Commonsissa on kuvia tai muita tiedostoja aiheesta .
National Rifle Association
Nelson Chelle

| Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Maa:   Uruguay> Miesten koripallo. |
| --- | --- | --- | --- |
|  Pronssia | Melbourne 1956 |  |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Kolumbia 1955 |  |  |
|  Hopeaa | Chile 1958 |  |  |
Nelson Rubens Chelle Naddeo (18. toukokuuta 1931 Paysandú – 17. joulukuuta 2001) oli uruguaylainen koripalloilija ja olympiamitalisti.
Chelle saavutti Uruguayn koripallomaajoukkueen pelaajana olympiapronssia Melbournesta 1956. Roomassa 1960 Uruguay sijoittui kahdeksanneksi. Etelä-Amerikan mestaruuskilpailuista Uruguay voitti Chellen aikana yhden kullan ja yhden hopean.
National September 11 Memorial & Museum

| National September 11 Memorial & Museum |
| --- | --- |

 Museo ja muistomerkit vuonna 2012.
Sijainti:  Lower Manhattan, New York
Koordinaatit:  40°42.42′N, 74°0.49′W
Valmistumisvuosi:  11. syyskuuta 2011 (puistoalue)   21. toukokuuta 2014 (museo)
Suunnittelija:  Handel Architects - Michael Arad
Rakennuttaja:  Port Authority of New York and New Jersey
Urakoitsija:  WSP Group
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
National September 11 Memorial & Museum on museo- ja puistoalue eteläisellä Manhattanilla New Yorkissa World Trade Centerin alueella. Vuoden 2001 syyskuun 11. päivän terroritekojen muistomerkkinä toimiva alue sijaitsee iskuissa tuhoutuneiden World Trade Centerin kaksoistornien paikalla. Muistomerkin suunnittelijana toimi Handel Architects -arkkitehtitoimiston amerikanisraelilainen arkkitehti Michael Arad. Kokonaisuuteen kuuluu puistoalue, museorakennus ja kaksi suurta suihkulähdettä paikoilla, joilla kaksoistornit sijaitsivat. Alueen rakennuttajana toimi Port Authority of New York and New Jersey.
Muistomerkki on omistettu syyskuun 11. päivän iskujen uhreille ja pelastustöihin osallistuneille. Puisto-alue avattiin yleisölle 11. syyskuuta 2011, tasan kymmenen vuotta iskujen jälkeen. Museon oli tarkoitus avautua vierailijoille vuonna 2012, mutta talousongelmien vuoksi avajaiset viivästyvät vuoteen 2013.
Aikaisemmin suunnitteluvaiheessa alueelle suunniteltiin myös International Freedom Center -nimistä museota. Hankkeesta kuitenkin luovuttiin myöhemmin. Puistoalueen ympärille suunniteltiin viisi uuden World Trade Centerin pilvenpiirtäjää.
Kuvia

Rakennustyömaa heinäkuussa 2011. Taustalla One World Trade Center.
Rakennustyömaa helmikuussa 2011.
Museorakennus rakenteilla elokuussa 2011.
Empire State Building valaistiin siniseksi muistomerkin avajaisten kunniaksi 11. syyskuuta 2011.
Etelätornin suihkulähde.
Suihkulähteiden reunoihin on kaiverrettu kaikkien iskuissa kuolleiden nimet.
Puistoaluetta joulukuussa 2011. Taustalla rakenteilla oleva museorakennus.
Aiheesta muualla

Kuvia tai muita tiedostoja aiheesta National September 11 Memorial & Museum Wikimedia Commonsissa
Museon virallinen sivusto (englanniksi)
World Trade Center New York
| --- | --- |
Alkuperäinen (1970–2001):  One World Trade Center (Pohjoistorni) • Two World Trade Center (Etelätorni) • Marriott World Trade Center • Four World Trade Center • Five World Trade Center • Six World Trade Center • Seven World Trade Center • The Mall at the World Trade Center • Windows on the World • Top of the World Trade Center Observatories
Uusi (2001–):  One World Trade Center (Freedom Tower) • Two World Trade Center • Three World Trade Center • Four World Trade Center • Five World Trade Center • Seven World Trade Center • National September 11 Memorial & Museum
Henkilöitä:  Austin Joseph Tobin • Minoru Yamasaki • Larry Silverstein • Daniel Libeskind • David Childs • Norman Foster • Richard Rogers • Fumihiko Maki
Terrori-iskut:  World Trade Centerin pommi-isku 1993 • Syyskuun 11. päivän iskut
Aiheeseen liittyvää:  World Trade Centerin alue • Lower Manhattan • International Freedom Center • USS New York (LPD-21) • Lower Manhattan Development Corporation • Port Authority of New York and New Jersey • The Sphere
Luettelo suomennetuista science fiction-, fantasia- ja kauhunovelleista

Luettelo suomennetuista science fiction-, fantasia- ja kauhunovelleista on jaettu neljäksi kokonaisuudeksi:
Luettelo lehdissä ja lukemistoissa julkaistuista suomennetuista science fiction-, fantasia- ja kauhunovelleista
Luettelo novellikokoelmissa ja antologioissa julkaistuista suomennetuista science fiction -novelleista
Luettelo novellikokoelmissa ja antologioissa julkaistuista suomennetuista fantasianovelleista
Luettelo novellikokoelmissa ja antologioissa julkaistuista suomennetuista kauhunovelleista
Nikica Jelavić

Nikica Jelavić
Nikica Jelavić (s. 27. elokuuta 1985 Čapljina, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Hull Cityä. Hän on pelannut Kroatian maajoukkueessa 36 ottelua tehden niissä 6 maalia.
Nanayaw Awuah-Addae

| Nanayaw Awuah-Addae> Henkilötiedot |
| --- | --- |
Koko nimi:  Nanayaw Awuah-Addae
Syntynyt: 19. huhtikuuta 1984 (ikä 40)
Kansalaisuus:   Suomi
Koripalloilija
Lempinimi:  Nanski
Pelipaikka:  Pelintekijä / Heittävä takamies
Pituus:  175 cm
Paino:  78 kg
Nyk. joukkue:  Helsinki Seagulls
Sarja:  Korisliiga
Pelaajaura
Seurajoukkueet
2000–2008 2008 2008–2009 2015–:   Pussihukat  Team Componenta  KTP-Basket  Helsinki Seagulls
Maajoukkueet
2005:   Suomi
Ottelut (pisteet):  3 (13)
Nanayaw Awuah-Addae (s. 19. huhtikuuta 1984) on suomalainen koripalloilija.
Urheilu-ura > Seurajoukkueet

Pussihukkien kasvatti Awuah-Addae muutti kolmivuotiaana perheineen Ghanasta Suomeen. Hän edusti kasvattajaseuraansa miesten pääsarjassa vuodet 2000–2008 voittaen SM-hopeaa vuonna 2005 ja SM-pronssia vuonna 2003. Miesten pääsarjadebyyttinsä hän teki jo 15-vuotiaana. Kaudella 2007–2008 Awuah-Addae pelasi vain kevätkaudella, ensin Pussihukissa miesten I-divisioonassa kahdeksan ottelua, ja tämän jälkeen yhdeksän ottelua Korisliigassa Team Componentan joukkueessa. Kauden 2008–2009 hän edusti Korisliigassa pelannutta KTP-Basketia.
Seuraavat kuusi vuotta Awuah-Addae oli loukkaantumisten johdosta sivussa kilpakoripallosta. Hän muun muassa vietti vuoden Australiassa, ja hänen perheeseensä syntyi kaksi lasta. Awuah-Addae joutui välivuosinaan useisiin polvileikkauksiin ja pelasi II-divisioonassa Pussihukkien kakkosjoukkueessa pelikuntonsa ylläpitämiseksi. Syyskuun alussa 2015 Korisliigajoukkue Helsinki Seagulls ilmoitti tehneensä Awuah-Addaen kanssa pelaajasopimuksen. Hän pelasi Seagullsissa heti voitokkaan harjoitusottelun turkkilaista Beşiktaşia vastaan.
Urheilu-ura > Maajoukkue

Awuah-Addae pelasi kymmeniä otteluita Suomen nuorisomaajoukkueissa. Suomen miesten maajoukkueessa Awuah-Addae pelasi kolme valmistavaa maaottelua vuonna 2005. Hän teki korkeimman pistemääränsä, kahdeksan, Englantia vastaan.
Yksityiselämä

Awuah-Addae opiskeli laskentatointa Aalto-yliopistossa. Lokakuun 2015 alussa hän oli pro gradu -työnsä tarkistamista vaille kauppatieteiden maisteri. Hän on työskennellyt autoalan yrityksen taloushallinnossa.
Saavutukset

SM-hopeaa 2005
SM-pronssia 2003
Louis Renault (teollisuusmies)

| Louis Renault |
| --- | --- |
 Renault’n teollisuusimperiumin perustaja Louis Renault vuonna 1940.
Henkilötiedot
Syntynyt: 12. helmikuuta 1877 Pariisi, Ranska
Kuollut: 24. lokakuuta 1944 Pariisi, Ranska
Renault'n kolme veljestä: Marcel, Louis ja Fernand.
Louis Renault ja hänen ensimmäinen autonsa vuonna 1903.
Louis Renault (12. helmikuuta 1877 Pariisi – 24. lokakuuta 1944 Pariisi) oli ranskalainen keksijä, kilpa-autoilija ja Renault’n teollisuusimperiumin yritysjohtaja, josta muodostui koko ranskalaisen autoteollisuuden tunnus.
Elämäkerta

Louis Renault syntyi pariisilaiseen porvarisperheeseen sen neljäntenä lapsena. Perheessä oli kaikkiaan viisi lasta, Louisin lisäksi kaksi poikaa ja kaksi tytärtä. Hänen isänsä Alfred Renault on luonut suuren omaisuuden kangas- ja nappikaupalla, myös hänen äitinsä oli varakkaan kauppiasperheen tytär.
Vuonna 1891 kun Louis oli vasta 14-vuotias, hän oli kiinnostunut mekaniikasta ja sähköstä, mutta hän oli yksinäisyyteen vetäytyvä, vähäpuheinen ja mielellään vetäytyi perheen Boulogne-Billancourtissa lähellä Pariisia sijainneen loma-asunnon puutarhan perälle. Siellä hän uudisti vanhaa Panhardin moottoria, teki uusia keksintöjä, piirsi loputtomasti erilaisia suunnitelmia, jätti ensimmäiset patenttihakemuksensa sekä vetäytyi luovaan yksinäisyyteensä. Tämä intohimo johti opintojen hylkäämiseen. Suurimman osan ajastaan Louis Renault vietti työhuoneella, jossa Léon Serpollet rakenteli autojen höyrymoottoreita.
Louis suoritti ylioppilastutkinnon lycée Condorcet’ssa; tähän hän lopettikin opiskelunsa ja keskittyi kehittämään pragmaattista elämänasennettaan, vaistoaan ja hedelmällistä mielikuvitustaan.
Elämäkerta > Ensimmäinen automobiili

Vuonna 1898 kun Louis Renault oli 21-vuotias, hän rakensi ensimmäisen automobiilinsa muokkaamalla kolmipyöräistä De Dion-Bouton -automobiilia, lisäämällä siihen neljännen pyörän, kardaanilla tapahtuvan voimansiirron ja kolmivaihteisen vaihdelaatikon, jossa oli Louisin itse keksimä suora kolmas vaihde sekä peruutusvaihde. Automobiili saavutti 50 kilometrin tuntinopeuden.
Louis Renault juhli jouluaattona vuonna 1898 yhdessä veljiensä ja ystäviensä kanssa, sillä hänellä oli taskussaan kahdentoista ensimmäisen automobiilin varmat tilaukset ja hintakin oli kohtuullisen hyvä. Hän päätti ryhtyä automobiilien rakentajaksi. Muutaman kuukauden kuluttua hän jätti patenttianomuksen suoravaihteisesta vaihdelaatikosta, joka tuli olemaan hänen vaurautensa perusta, sillä vaihteiston käyttö omaksuttiin nopeasti kaikissa aikakauden – ja myöhempienkin aikojen – ajoneuvoissa käytettäväksi.
Elämäkerta > Renault Frères

Kaksi Louis Renault'n veljeä, Marcel ja Fernand, jotka johtivat perheen tekstiiliyritystä ”Renault Fils, tissus en gros” (Kangastukku Renault'n pojat), perustivat 1899 ”Renault Frères” -yrityksen osoitteeseen 10. avenue du Cours Boulogne-Billancourt, ja veljekset sijoittivat kumpikin puolet tarvittavasta 60 000 frangin pääomasta. Veljet eivät kuitenkaan uskoneet kovin vahvasti automobiilien tulevaisuuteen eivätkä myöskään veljensä kykyihin.
Louis Renault ei ollut yhtiössä osakkaana, vaan hän jäi palkolliseksi ja patenttitulojensa varaan. Veljeksistä Marcel otti hoitaakseen yrityksen hallinnon ja Louis omistautui täydellisesti ajoneuvojen suunnitteluun ja valmistukseen. Ensimmäisen tuotantovuoden aikana tehtaalta valmistui kaikkiaan 76 automobiilia, jotka kaikki myytiin.
Elämäkerta > Kilpa-autoilija

Elokuussa 1899 Louis asettui veljensä Marcelin kanssa Pariisi–Trouville-kilpailun lähtöviivalle ja sai kilpailuista ensimmäisen palkinnon. Kyseessä oli ensimmäinen voitto pitkässä kilpailusarjassa, jotka tuolla aikakaudella ajettiin kaupungista toiseen. Omassa sarjassaan Renault'n automobiileilla ei ollut muista kilpailijoista vastusta. Renault voitti lähes kaikki kilpailut: Pariisista Ostendeen, Pariisista Rambouiletiin sekä Toulousesta Pariisiin.
Vielä samana vuonna Louis sai valmiiksi ensimmäisen sisältä ohjattavan automobiilinsa, jonka muodot suunnitteli Louisin sisaren mies Jacques Bouillaire. Nämä lukuisat menestykset ja voitot kilpailuissa tekivät Louis Renault'sta kuuluisan ja hänen autojensa myynti saavutti suuren menestyksen.
Louis Renault osallistui veljensä Marcelin kanssa vuoden 1900 olympialaisiin.
Vuonna 1902 Renault'n tehtaat Boulogne Billancourtissa olivat kasvaneet jo 7 500 neliömetrin laajuisiksi ja automobiilien mallien luettelossa oli useita erimallisia autoja. Samana vuonna Louis Renault esitteli ensimmäisen oman moottorinsa, joka oli nelisylinterinen ja teholtaan 24 hevosvoimaa. Hän kehitteli ja patentoi samana vuonna myös turbon.
Elämäkerta > Marcel Renault'n kuolema

Louis Renault menetti vuonna 1903 dramaattisesti 31-vuotiaan veljensä Marcelin autokilpailussa sattuneessa onnettomuudessa. Onnettomuus tapahtui Cauhén ja Véracin kaupunkien välillä Poitou-Charentesin hallinnollisella alueella, kun hän osallistui Pariisin ja Madridin välillä ajettuun kilpailuun. Tämä aiheutti voimakkaita traumoja ja Louis luopui lopullisesti kilpailemasta ja vastedes hän vain palkkasi kokeneita kilpa-ajajia osallistumaan Renault'n autoilla kilpailuihin. Louis osti kuolleen veljensä osuuden osakeyhtiöstä, ja Fernand-veli keskittyi kehittämään Renault Frères -yhtiön kaupallista verkostoa Ranskassa, Euroopassa ja Yhdysvalloissa.